เมื่อต้นปี61 น้ำหนักจาก60กว่าๆ ลดลงฮวบๆภายใน1เดือนเหลือ53 จากนั้นลดลงมาเรื่อยๆ จนปัจจุบัน46 ตอนเเรกคิดว่าอาจจะเป็นเพราะเข้ารพ.บ่อย ชอบท้องเสีย อาหารเป็นพิษ ลำไส้อักเสบ จากคนเคยชอบทำงานมากๆ เปลี่ยนเป็นคนที่เอาเเต่นอน ขี้เกียจออกไปไหน ไม่ค่อยทำงาน ทำได้นิดหน่อยก็เหนื่อย อยากทราบว่าเกี่ยวกับโรคหอบที่เป็นอยู่มั้ย และเมื่อสี่ห้าปีก่อนเคยเป็นโรคเครียดกับโรคซึมเศร้า แต่ไม่เคยรักษา ชอบเก็บตัวอยู่ในห้องมากกง่าออกไปข้างนอก ชอบคิดเล็กคิดน้อย น้อยใจ และเเพนิคไปทุกเรื่อง เวลาบอกให้ที่บ้านพาไปหาตรวจก็ไม่มีใครว่างพาไป ก็จะน้อยใจละเก็บตัวอยู่คนเดียวจนไม่อยากรู้ไม่อยากรักษา แบบนี้คือเราคิดไปเองหรือเกี่ยวกับการป่วยอะไรป่าวคะ
สวัสดีค่ะ อาการน้ำหนักลดมากผิดปกติในทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือนและอาจมีสาเหตุมาจาก-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าถ้ามีน้ำหนักลดเข้าเกณฑ์ดังกล่าวไป ร่วมกับมีอาการอื่นเช่นไอเป็นเลือด ถ่ายเป็นเลือด ถ่ายดำ อาเจียนเป็นเลือด อ่อนเพลียมาก อาเจียนมาก ใจสั่น ควรไปพบแพทย์เพื่อหาสาเหตุเพิ่มเติมการดูแลตัวเองเบื้องต้น รับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์ มีเพศสัมพันธ์ต้องป้องกันด้วยถุงยางอนามัยเสมอ